Diari Oficial de la Generalitat Valenciana


Sumari del DOGV 363, del 14-04-1986 (1986/806030)

ORDRE de 17 de març de 1986, de la Conselleria d'Agricultura i Pesca, per la qual es regula la concessió d'ajudes als cultivadors de Plantes Aromatiques a determinades comarques de la Comunitat Valenciana.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   363

Data del DOGV
:   14-04-1986

Secció del DOGV
:   ALTRES DISPOSICIONS

Número del document
:   1986/806030


Data del document
:   17-03-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 17 de març de 1986, de la Conselleria d'Agricultura i Pesca, per la qual es regula la concessió d'ajudes als cultivadors de Plantes Aromàtiques a determinades Comarques de la Comunitat Valenciana.  
El conreu i aprofitament de Plantes Aromàtiques, tant en l'aspecte de destil·lació com d'assecament per a herboristeria, pot suposar una alternativa d'interés econòmic i social per a certes comarques amb marginalitat edàfica i climàtica per als aprofitaments presents.   
La Conselleria d'Agricultura i Pesca, dins la línia d'interés per trobar solucions agràries en aqueixes comarques, ha decidit de donar suport a la implantació d'aquestos conreus, conscient que tota activitat nova necessita d'uns estímuls de suport per a l'establiment corresponent.   
En atenció d'aquests motius, i de conformitat amb el que s'estableix en el Decret 198/1985 de 23 de desembre, pel qual es disposa l'aprovació de diverses actuacions conduents a la modernització del sector agrari, i en ús de les facultats que tinc atribuïdes,   
ORDENE:  
Article primer  
La Conselleria d'Agricultura i Pesca, promou l'aplicació d'un pla de suport a l'establiment de Plantes Aromàtiques consistent en una implantació progressiva d'aquest aprofitament a les comarques de l'interior de la Comunitat Valenciana.   
Article segon  
Les ajudes contemplades en aquesta Ordre seran d'aplicació als municipis de l'interior relacionats en l'Annex I i només a finques i explotacions de secà.   
Article tercer  
Duració del Pla:   
El pla s'aplicarà durant 1986-87 en fase experimental i si els efectes d'aquest s'evaluaven com a positius també s'aplicaria durant el quadrienni 88-92.   
Article quart  
Objectius del Pla:   
Implantació de conreus de plantes aromàtiques en substitució de conreus de rentabilitat escassa o marginalitat manifesta, o a terrenys improductius la posada en coureu dels quals puga suposar una recuperació d'aquests.   
Les plantes aromàtiques a potenciar són aquelles l'adaptació de les quals a les condicions agro-climàtiques siguen més definides i en principi es consideren preferents:   
- Lavandula sp. i híbrids.   
- Rosmarinus oficinalis.   
- Salvia sp.   
- Origanum sp. i híbrids.   
Article cinqué  
La Direcció General de la Producció Agrària es reserva la decisió d'autoritzar altres espècies.   
Article sisé  
L'agricultor haurà de justificar la procedència del material vegetal per a la plantació i comprometre's a no utilitzar espècies espontànies autóctones catalogades com a protegides.   
Article seté  
Ajudes:   
Durant la campanya 86-87, s'estableix una subvenció màxima del 50% de les despeses d'implantació fins un màxim de 55.000 Pts./Ha. i 275.000 pessetes per agricultor peticionari.   
Per a les entitats associatives agràries legalment constituïdes, s'estableix una ajuda per soci igual a la dels peticionaris individuals incrementada en 10.000 pessetes per hectàrea i amb un límit de 300.000 pessetes per associat.   
Les superfícies que hagen rebut subvenció no podran ser motiu d'ajuda per aquest concepte fins que hagen transcorregut els 4 anys següents.   
Article vuité  
Les ajudes seran finançades amb càrrec al concepte 761 del programa 631 dels Pressupostos Generals de la Generalitat Valenciana per a 1986; en cap cas podrà superar els crèdits disponibles a l'efecte en l'actual i els següents exercicis pressupostaris.   
Article nové  
Peticions:   
Al model de sol·licitud recollit en l'Annex II s'adjuntarà un pressupost detallat dels costs d'implantació i operacions a realitzar. Aquestes peticions podran presentar- se a les oficines dels Serveis Territorials de la Conselleria d'Agricultura i Pesca abans del pròxim dia 15 de maig.   
D'acord amb l'article segon de la Llei de Pressupostos de la Generalitat Valenciana, els concessionaris d'aquestes subvencions hauran d'acreditar el compliment de les seues obligacions fiscals i front la Seguretat Social.   
Article deu  
Altres ajudes:   
La Conselleria d'Agricultura i Pesca, podrà concedir prioritat als cultivadors de plantes aromàtiques, per als beneficis contemplats en altres línies d'ajuda gestionades per la pròpia Conselleria:   
- Maquinària i mitjans de producció en comú.   
- Reconversió de la vinya.   
- Reconversió de l'oliverar.   
- Recursos per a la fusta.   
- Modernització de l'explotació familiar agrària.   
Igualment podrà atorgar el caràcter preferencial per a les altres línies gestionades per la Conselleria que en aplicar-les puguessen incidir favorablement en el desenvolupament d'aquells conreus.   
Article onze  
La Direcció General de la Producció Agrària establirà els mecanismes de seguiment per comprovar l'execució de les inversions en la forma proposada pel peticionari mitjançant els seus serveis tècnics.   
Article dotze  
La present Ordre entrarà en vigor l'endemà de la publicació en el Diari Oficial de la Generalitat Valenciana   
València, 17 de març de 1986.-El Conseller d'Agricultura i Pesca: Lluís Font de Mora i Montesinos.   
ANNEX I  
ALACANT  
Agres, Alcocer de Planes, Alcolecha, Alcoy, Alfafara, Algueña, Almudaina, Alquería de Aznar, Aspe, Balones, Bañeres, Benasau, Benejama, Beniarrés, Benichembla, Benifallim, Benilloba, Benillup, Benimarfull, Benimasot, Biar, Bolulla, Campo de Mirra, Cañada, Castalla, Castell de Castells, Cocentaina, Cuatretondeta, Elda, Facheca, Famorca, Gayanes, Gorga, Guadalest, Hondón de las Nieves, Hondón de los Frailes, Ibi, Lorcha, Millena, Monforte del Cid Monóvar, Muro de Alcoy, Novelda, Onil, Penáguila, Petrer, Pinoso, Planes, La Romana, Salinas, Sax, Tarbena, Tibi, Tollos, Villena.   
CASTELLO  
Adzaneta, Ahín, Alcora, Alcudia de Veo, Algimia de Almonacid Almedíjar, Altura, Arañuel, Ares del Maestre, Argelita, Ayódar, Azuébar, Barracas, Begís, Benafer, Benasal, Castellfort, Castellnovo, Castino de Villamalefa, Caudiel, Cinctorres, Cirat, Chodos, Cortes de Arenoso, Costar, Culla, Chóvar, Espadilla, Fanzara, Figueroles, Forcall, Fuente la Reina, Fuentes de Ayódar, Gaibiel, Gátova, Geldo, Herbés, Higueras, Jérica, Lucena del Cid Ludiente, La Mata de Morella, Matet, Montán, Montanejos, Morella, Navajas, Olocau del Rey, Onda, Palanques, Pavias, Pina de Montalgrao, Portell de Morella, Puebla de Arenoso, Ribesalbes, Secañet, Segorbe, Soneja, Sot de Ferrer, Sueras, Tales, Teresa, Todolella, Toga, Torás, El Toro, Torralba del Pinar, Torrechiva, Torre de Embesora, Useras, Vallat, Vall de Almonacid Vallibona, Vilafranca del Cid Villahermosa del Río, Villamalur, Villanueva de Viver, Villar de Canes, Villores, Vistabella del Maestrazgo, Viver, Zorita del Maestrazgo, Zucaina.   
VALENCIA  
Ademuz, Adzaneta de Albaida, Agullent, Albaida, Alborache, Alfarrasí, Alpuente, Andilla, Anna, Aras de Alpuente, Ayelo de Malferit, Ayelo de Rugat, Ayora, Barxeta, Barx, Belgida, Bellús, Beniatjar, Benicolet, Benigánim, Benisoda, Benisuera, Bicorp, Bocairent, Bolbaite, Bufali, Calles, Camporrobles, Canals, Carrícola, Casas Altas, Casas Bajas, Castellón de Rugat, Castielfabib, Caudete de las Fuentes, Cofrentes, Cortes de Pallás, Chelva, Chella, Chera, Chiva, Domeño, Dos Aguas, Enguera, Estubeny, Fontanares, La Font de la Figuera, Fuenterrobles, Godelleta, Guadasequies, Higueruelas, Jalance, Jarafuel, Losa del Obispo, Llutxent, Macastre, Millares, Mogente, Monserrat, Montaberner, Montesa, Montichelvo, Montroy, Navarrés, Novelé, L'Olleria, Ontinyent, Otos, Palomar, Pinet, La Pobla del Duc, Puebla de San Miguel, Ràfol de Salem, Real de Montroy, Quatretonda, Quesa, Requena, Rugat, Salem, Siete Aguas, Sinarcas, Sot de Chera, Teresa de Cofrentes, Terrateig, Titaguas, Torrebaja, Tuéjar, Turís, Utiel, Vallada, Vallanca, Venta del Moro, Villar del Arzobispo, Villagordo del Cabriel, Yátova, La Yesa, Zarra, Xàtiva.   
Igualment s'autoritzarà la subvenció d'aromàtiques en aquells municipis que per les especials circumstàncies pròpies puguen assimilar-se als citats.   
SOL·LICITA, a l'empara de l'Ordre de la Conselleria d'Agricultura i Pesca de data 17 de març de 1986 sobre ajudes per a l'establiment de conreu de plantes aromàtiques, la subvenció que li pogués correspondre per la implantació d'aquestos conreus a les parcel·les que a continuació es relacionen:   
ANNEX II  
   
 Núm. Expedient  
Primer Cognom o núm. Segon  
i tipus d?entitat Cognom   
Nom DNI ó NIF   
amb domicili a   
 (Municipi) (Codi)  
 Telèfon com   
 (Província)  
SOL·LICITA, a l'empara de l'Ordre de la Conselleria d?Agricultura i Pesca de data 17 de març de 1986 sobre ajudes per a l'establiment de conreu de plantes aromàtiques, la subvenció que E pogués correspondre per la implantació d?aquestos conreus a les parcel·les que a continuació es relacionen:  
Núm. Ordre Ter. Municipal Província Superfície Espècie Parcel·la-Polígon  
   
   
   
i d?acord amb els pressupostos que s?adjunten.  
Al mateix temps es compromet a complir els requisits exigits en l'esmentada Ordre  
 d de 1986.  
SR. DIRECTOR DELS SERVEIS TERRITORIALS, DE LA CONSELLERIA D?AGRICULTURA I PESCA.